
โครงการตรวจติดตามและประเมินผลการดำเนินโครงการของอำเภอ 
เพื่อการขับเคลื่อนดำเนินงานอย่างมีประสิทธิภาพและประสิทธิผล ประจำปีงบประมาณ พ.ศ. ๒๕๖๐
ที่ทำการปกครองจังหวัดหนองคาย
-----------------------------------------

๑. ชื่อโครงการ 
โครงการตรวจติดตามและประเมินผลการดำเนินโครงการของอำเภอ เพื่อการขับเคลื่อนดำเนินงานอย่างมีประสิทธิภาพและประสิทธิผล ประจำปีงบประมาณ พ.ศ. ๒๕๖๐  

๒. หลักการและเหตุผล
 

กรมการปกครองได้จัดทำโครงการสนับสนุนการบูรณาการและการขับเคลื่อนในระดับอำเภอและท้องที่ ประจำปีงบประมาณ พ.ศ. 2560 เพื่อมุ่งเน้นให้อำเภอเป็นหน่วยบูรณาการงานในพื้นที่เพื่อแก้ไขปัญหาความเดือดร้อนจำเป็นเร่งด่วนของประชาน การขับเคลื่อนนโยบายของรัฐบาล กระทรวงมหาดไทย และกรมการปกครอง ตลอดจนเพื่อสนับสนุนการบริหารราชการของอำเภอ โดยที่ทำการปกครองจังหวัดหนองคายมีหน้าที่ตรวจติดตาม ให้คำแนะนำการปฏิบัติงานของอำเภอให้เป็นไปตามหลักเกณฑ์และแนวทางการจัดสรรงบประมาณและการดำเนินโครงการตามที่กรมการปกครองกำหนด รวมทั้งเร่งรัดการเบิกจ่ายงบประมาณของอำเภอให้เป็นไปตามเป้าหมายและหลักเกณฑ์การใช้จ่ายงบประมาณของอำเภอตามที่กำหนด 


ดังนั้น เพื่อสนับสนุนการดำเนินงาน และขับเคลื่อนการดำเนินงานดังกล่าวให้เกิดประโยชน์สูงสุดต่อประชาชนในพื้นที่ได้อย่างมีประสิทธิภาพและประสิทธิผล เกิดผลเป็นรูปธรรมและการใช้จ่ายงบประมาณอย่างคุ้มค่า ที่ทำการปกครองจังหวัดหนองคายจึงจัดทำโครงการตรวจติดตามและประเมินผลการดำเนินโครงการของอำเภอ เพื่อการขับเคลื่อนดำเนินงานอย่างมีประสิทธิภาพและประสิทธิผล ประจำปีงบประมาณ พ.ศ. ๒๕๖๐ ขึ้น 
๓. วัตถุประสงค์


๓.๑ เพื่อติดตามผลการดำเนินงานตามโครงการของอำเภอ รวมทั้งเร่งรัดการเบิกจ่ายงบประมาณของอำเภอให้เป็นไปตามเป้าหมายและหลักเกณฑ์การใช้จ่ายงบประมาณของอำเภอตามที่กำหนด
๓.๒ เพื่อให้คำแนะนำการปฏิบัติงานของอำเภอให้เป็นไปตามหลักเกณฑ์และแนวทางการจัดสรรงบประมาณและการดำเนินโครงการตามที่กรมการปกครองกำหนด   


๓.๓ เพื่อให้การดำเนินงานโครงการของอำเภอเกิดประโยชน์สูงสุดต่อประชาชนในพื้นที่ได้อย่าง มีประสิทธิภาพและประสิทธิผล เกิดความคุ้มค่า    


๓.๔ เพื่อให้เกิดเครือข่ายของการพัฒนา และแลกเปลี่ยนเรียนรู้ระหว่างจังหวัดและอำเภอได้อย่างมีเอกภาพ  
๔. เป้าหมาย


ติดตามผลการดำเนินงานของทุกอำเภอ จำนวน ๙ อำเภอ 
๕. วิธีดำเนินการ
๕.๑ จัดทำแผนและแจ้งแผนการตรวจติดตามและประเมินลการดำเนินงานให้อำเภอทราบ   
๕.๒ แต่งตั้งคณะกรรมการระดับจังหวัด ออกตรวจติดตามแผนการดำเนินงานและการดำเนินงานโครงการของอำเภอ   
๕.๓ สรุปผลและประเมินผลการตรวจติดตามผลการดำเนินงานของอำเภอ  
๕.๔ รายงานผลการดำเนินงานให้กรมการปกครองทราบ  
/.๖ กิจกรรมโครงการ...
-๒-
๖. กิจกรรมโครงการ


 ตรวจติดตามและประเมินผลการดำเนินงานโครงการ จำนวน ๙ อำเภอ อำเภอละ ๒ ครั้ง    
๗.  ระยะเวลาดำเนินการ


๗.๑ ห้วงเดือน มกราคม – กุมภาพันธ์ พ.ศ. ๒๕๖๐ ตรวจติดตามฯ อำเภอเมืองหนองคาย อำเภอสังคม อำเภอโพธิ์ตาก อำเภอศรีเชียงใหม่ อำเภอท่าบ่อ 


๗.๒ ห้วงเดือน มีนาคม – เมษายน พ.ศ. ๒๕๖๐ ตรวจติดตามฯ อำเภอสระใคร อำเภอเฝ้าไร่               อำเภอรัตนวาปี อำเภอโพนพิสัย


๗.๓ ห้วงเดือน พฤษภาคม - มิถุนายน   พ.ศ. ๒๕๖๐ ตรวจติดตามฯ อำเภอเมืองหนองคาย อำเภอสังคม อำเภอโพธิ์ตาก อำเภอศรีเชียงใหม่ อำเภอท่าบ่อ 


๗.๔ ห้วงเดือน กรกฎาคม – สิงหาคม พ.ศ. ๒๕๖๐ ตรวจติดตามฯ อำเภอสระใคร อำเภอเฝ้าไร่               อำเภอรัตนวาปี อำเภอโพนพิสัย 

 (รายละเอียด ภาคผนวก ก)

๘.  งบประมาณดำเนินการ
   

กรมการปกครองจัดสรรงบประมาณตามโครงการสนับสนุนการบูรณาการและการขับเคลื่อนนโยบายในระดับอำเภอและท้องที่ ประจำปีงบประมาณ พ.ศ. ๒๕๖๐ รายละเอียดค่าใช้จ่าย ดังนี้


๑) ค่าบริหารจัดการดำเนินงานออกติดตามผลการดำเนินงานของอำเภอ จำนวนเงิน ๖๐,๐๐๐ บาท  


๒) ค่าจัดซื้อวัสดุเพื่อสนับสนุนการดำเนินงานโครงการ  จำนวนเงิน ๕๒,๕๐๐ บาท 

รวมเป็นเงินทั้งสิ้น ๑๑๒,๕๐๐ บาท (-หนึ่งแสนหนึ่งหมื่นสองพันห้าร้อยบาทถ้วน-)

ทั้งนี้ ขออนุมัติถัวจ่ายได้ทุกรายการ
๙. ผู้รับผิดชอบโครงการ     



ที่ทำการปกครองจังหวัดหนองคาย

๑๐. ผลที่คาดว่าจะได้รับ


๑๐.๑ การดำเนินงานตามโครงการได้รับการตรวจติดตามให้เกิดผลเป็นรูปธรรมโดยแท้จริง  รวมทั้งการเบิกจ่ายงบประมาณของอำเภอให้เป็นไปตามเป้าหมายและหลักเกณฑ์การใช้จ่ายงบประมาณของอำเภอตามที่กำหนด
๑๐.๒ อำเภอและเจ้าหน้าที่ได้รับคำแนะนำการปฏิบัติงานและสนับสนุนการดำเนินงาน        ของอำเภอให้เป็นไปตามหลักเกณฑ์และแนวทางการจัดสรรงบประมาณตามที่กรมการปกครองกำหนด   
/.๑๐.๓ การดำเนินโครงการ...
-๓-
๑๐.๓ การดำเนินงานโครงการของอำเภอเกิดประโยชน์สูงสุดต่อประชาชนในพื้นที่ได้อย่าง         มีประสิทธิภาพและประสิทธิผล เกิดความคุ้มค่า    


๑๐.๔ จังหวัดและอำเภอสามารถบูรณาการดำเนินงานและแลกเปลี่ยนเรียนรู้การขับเคลื่อนดำเนินงานได้อย่างมีประสิทธิภาพ

๑๑. ผู้เสนอโครงการ





(ลงชื่อ)
  


         






  (นายทักษิณ สุวรรณศรี)
           ผู้ช่วยจ่าจังหวัดหนองคาย
๑๒. ผู้เห็นชอบโครงการ 
………………………………………………………………………………………….…………………………………………………..

……………………………………………………………………………………………………….…………………………………………………..
(นายสมควร ใจซื่อ)
จ่าจังหวัดหนองคาย
๑๓. ผู้อนุมัติโครงการ
……………………………………………………………………………………………………….…………………………………………

………………………………………………………………………………………………………….…………………………………………………..
 





    (นายโสภณ ห่วงญาติ)

